Tog moet die krietikus 'n woord van waarskuwing laat hoor. Al is Othello 'n burlesk, moet die spelers oppas ‘not to out-Herod Herod.’ Die hoofpersone moet nie onder alle omstandighede b.v. onder 'n lied, die aandag van die huis wil trek nie. So was daar in Othello baie opsetlike ‘bye-play.’ Die krietikus haal in toepassing Shakespeare aan waar hy o.a. sê: ‘That shews a most pitiful ambition in the fool that usës it.’ Hierdie fout was nog nie te erg nie, maar dis 'n onkruid wat 'n mens by sy eerste verskyning moet uitroei.
Die voorstelling was so goed dat hy Donderdag by die weeropvoering sal wees. Hy hoop om ander daar te sien.